Държавен вестник, бр. 59, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  59
съответствие с чл. 51 от Устава на ООН и 
правото на държавите сами да избират как да 
гарантират своята сигурност;
– Припомня всички приети релевантни 
решения и документи на НАТО, решенията от 
Срещата на върха на НАТО в Букурещ през 
2008 г. относно присъединяването на Украйна 
към Алианса и необходимостта от изпълнение 
на решенията на Срещата на върха в Мадрид 
през 2022 г.;
– Подкрепя стремежа на Украйна за при-
съединяване към НАТО, което може да се 
осъществи, когато мирът бъде възстановен на 
територията на страната;
– Приветства широката подкрепа на ук-
раинския народ за пълноправно членство на 
страната в НАТО като поредно доказателство 
за неговата принадлежност към европейското 
и евроатлантическото семейство на демокра-
тични ценности и принципи;
– Подчертава значението на Съвета НАТО –  
Украйна за задълбочаването на сътрудничест-
вото с Украйна,
Д Е К Л А Р И Р А :
1. Заявява, че най-прекият и желан път за 
възстановяването на мира в Украйна, Черно-
морския регион и Европа е пълното и незабавно 
доброволно оттегляне на Руската федерация 
извън международно признатите граници на 
всички засегнати от нея суверенни държави.
2. Категорично настоява за незабавно пре-
кратяване на ядрения шантаж, както и на 
всички действия на Руската федерация в остро 
противоречие с Устава на ООН, които пред-
ставляват най-сериозният удар срещу мира и 
благоденствието както на европейските, така 
и на руския народ.
3. Подкрепя Формулата за мир на президента 
на Украйна Володимир Зеленски, чиято цел е 
да бъде установен траен и справедлив мир и 
да допринесе за глобалната сигурност.
4. За да бъде гарантирана способността на 
Украйна да се самозащити от агресора на нейна 
територия, настоява институциите в България 
да продължават да є оказват политическа, 
финансова, хуманитарна, военна и военно-тех-
ническа подкрепа до пълното възстановяване 
на суверенитета є в международно признатите 
граници.
5. Потвърждава пълната си и последователна 
подкрепа за независимата от външни фактори 
политика на НАТО на „Отворени врати“ и 
разчита Алиансът да остане неотклонно пос-
ветен на нея.
6. Очаква българското правителство, вклю-
чително на предстоящата Среща на върха на 
Алианса във Вилнюс през юли 2023 г., да изра-
зява позиция в подкрепа на членство в НАТО 
на Украйна след възстановяването на мира на 
нейна територия.
7. Подкрепя започването на процеса на 
планиране на приемането на конкретни пара-
метри и времева рамка за присъединяването 
на Украйна към НАТО, задълбочаването на 
политическата и практическата подкрепа на 
Алианса към нея и разширяването на страте-
гическите отношения.
8. Призовава съюзниците да използват 
Срещата на върха във Вилнюс, за да очерта-
ят ясни параметри по пътя към членство на 
Украйна в НАТО.
Декларацията е приета от 49-ото Народно 
събрание на 6 юли 2023 г. и е подпечатана с 
официалния печат на Народното събрание.
 Председател на Народното събрание:  
Росен Желязков
5378
РЕШЕНИЕ
във връзка с разискванията по питането на 
народния представител Джевдет Чакъров към 
министъра на земеделието и храните Кирил 
Вътев относно политиката на правителството 
за развитие и защита на селскостопанското 
производство в България, осигуряващо храни 
от първа необходимост за населението, като 
хляб, мляко и млечни продукти, телешко и 
свинско месо, плодове и зеленчуци
Народното събрание на основание чл. 90, 
ал. 2 от Конституцията на Република България 
и чл. 102, ал. 1 от Правилника за организацията 
и дейността на Народното събрание
Р Е Ш И :
1. В срок от два месеца Министерството 
на земеделието и храните да представи пред 
парламента проект за преразпределение на 
средствата, предвидени за интервенции в Стра-
тегическия план за развитие на земеделието 
и селските райони в България за периода 
2023 – 2027 г., с цел постигане на по-справед-
ливо разпределение на директните плащания в 
полза на производствените площи, екосхемите, 
секторните интервенции и инвестициите, с цел 
подпомагане на малките и средните земеделски 
стопанства в производството на български пло-
дове и зеленчуци, мляко, месо и пчелен мед, 
претърпяло през последните години сериозни 
щети и застрашително намаляло като дял от 
селскостопанското производство.
Проектът да бъде изготвен въз основа на 
единодушно приетото от Комисията по земеде-
лието, храните и горите на 21 декември 2022 г. 
в Четиридесет и осмото Народно събрание 
Решение за промяна на Стратегическия план 
за развитие на селските райони 2023 – 2027 г., 
приложение към настоящия проект за решение.
2. Възлага на Министерството на земеде-
лието и храните и на управляващия орган на 
Стратегическия план за развитие на земеделието 
и селските райони в България 2023 – 2027 г. 
да подготвят съответните промени в Стра-
тегическия план за развитие на земеделието 
и селските райони в България за периода 
2023 – 2027 г. и да ги внесат за одобрение в 
Европейската комисия.